2014 में सुशील कोईराला की सरकार में सिंचाई मंत्री रह चुके हैं
Narayan Prasad Saud Will Be The New Foreign Minister Of Nepal - नेपाली कांग्रेस की सेंट्रल कमेटी के मेंबर नारायण प्रसाद (NP) सऊद नेपाल के नए विदेश मंत्री होंगे। वो आज दोपहर 3 बजे राष्ट्रपति भवन में शपथ लेंगे
नेपाली कांग्रेस की सेंट्रल कमेटी के मेंबर नारायण प्रसाद (NP) सऊद नेपाल के नए विदेश मंत्री होंगे। एन पी सऊद 2014 में सुशील कोईराला की सरकार में सिंचाई मंत्री थे। वहीं, पिछले डेढ़ महीने से प्रधानमंत्री पुष्प कमल दहल प्रचंड विदेश मंत्रालय का कार्यभार संभाल रहे थे।
सत्ताधारी पार्टी में विवादों के चलते अब भी कैबिनेट के कई मंत्रियों के नाम पर मुहर नहीं लग सकी है। 'द काठमांडू पोस्ट' के मुताबिक, प्रधानमंत्री पुष्प कमल दहल प्रचंड और नेपाली कांग्रेस अध्यक्ष शेर बहादुर देउबा के बीच शनिवार को सऊद को नया विदेश मंत्री नियुक्त करने पर सहमति बनी।
सबसे पहले ग्राफिक्स से जानिए नेपाल में कितनी बड़ी पार्टियां हैं और इन दलों को कितनी सीटें मिली हैं…
कैबिनेट में नेपाल कांग्रेस के 8 मंत्री होंगे लेकिन अब तक 4 की नियुक्ति 
31 मार्च को देउबा की पार्टी-नेपाल कांग्रेस से कैबिनेट में सिर्फ चार नेताओं को मंत्री नियुक्त किया गया था। जबकि सत्तारूढ़ गठबंधन की पार्टियों के बीच हुए एक एग्रीमेंट के मुताबिक, कैबिनेट में नेपाली कांग्रेस के 8 मंत्रियों को जगह दी जाएगी।
'द काठमांडू पोस्ट' के मुताबिक, नेपाली कांग्रेस के वरिष्ठ नेता शेखर कोईराला और महासचिव गगन थापा ने अपनी ओर से मंत्रियों के नाम प्रस्तुत नहीं किए थे। इस वजह से कैबिनेट में बाकी 4 मंत्रियों की नियुक्ति नहीं हो सकी है।
नेपाल से जुड़ी ये खबरें भी पढ़ें...
नेपाल में भारत समर्थक देउबा के पास सबसे ज्यादा सांसद:चीन ने साजिश रच प्रचंड को PM बनवा दिया; अब क्या हो स्ट्रैटजी?
23 दिसंबर को चीन के एक बड़े अधिकारी ‘वांग शिन’ की मुलाकात नेपाल की दूसरी सबसे बड़ी पार्टी सीपीएन (UML) के प्रमुख केपी ओली और माओवाद सेंट्रल के प्रमुख पुष्प कमल दहल ‘प्रचंड’ से हुई। इस मुलाकात के 24 घंटे बाद ही नेपाल में नई सरकार बन गई। इस सरकार के प्रधानमंत्री बने- पुष्प कमल दहल प्रचंड। वही प्रचंड जिसने 2008 में पहली बार प्रधानमंत्री बनने के साथ ही पशुपति मंदिर से भारतीय पुजारियों को निकलवा दिया था। इसके बाद भारत और नेपाल के रिश्ते में दरार आ गई थी। पूरी खबर यहां पढ़ें..